
R E F E R A T   DE   A P R O B A R E
pentru modificarea Hotărârii Consiliului Local nr. 109/2021  privind  aprobarea  participării Municipiului Brad la Programul  Termoficare 2019-2027 și a
 graficului de eșalonare anuală a plăților  pentru obiectivul de investiții „CONSTRUIRE CENTRALĂ TERMICĂ ȘI CONDUCTĂ DE RACORD
AGENT PRIMAR LA SISTEMUL DE DISTRIBUȚIE ÎN  MUNICIPIUL
 BRAD, JUDEŢUL HUNEDOARA”, MODIFICATĂ 
PRIN H.C.L. NR. 124/2021


Prin Hotărârea Consiliului Local nr. 109/2021 s-a aprobat participarea Municipiului Brad la Programul Termoficare 2019-2027 și  Graficul de eșalonare anuală a plăților pentru obiectivul de investiții „CONSTRUIRE CENTRALĂ TERMICĂ ȘI CONDUCTĂ DE RACORD AGENT PRIMAR LA SISTEMUL DE DISTRIBUȚIE ÎN  MUNICIPIUL BRAD, JUDEŢUL HUNEDOARA”.
În urma verificărilor efectuate de către reprezentanții compartimentului de specialitate al Direcției pentru Servicii Comunitare de Utilitate Publică și Parcuri Industriale din cadrul Ministerului Dezvoltării, Lucrărilor Publice și Administrației, asupra solicitării de finanțare transmisă de către Municipiul Brad s-au făcut unele precizări datorită cărora Graficul de eșalonare anuală a plăților a fost modificat prin H.C.L. nr. 124/2021, având o perioadă de 36 luni (3 ani), precum și exprimarea valorii Devizului general doar în cifre.
  Având în vedere creșterea considerabilă a prețurilor la materialele de construcții din ultima perioadă ]n contextul Pandemiei Covid-19 care a accelerat și a agravat o situație deja existentă din domeniul construcțiilor prin reducerea în mod forțat a capacității de producție, diminuarea stocurilor la materialele de construcții, dar și prin afectarea și scumpirea transporturilor de mărfuri, se impune actualizarea Devizului general și, implicit, a Graficului de eșalonare anuală a plăților.
 În urma actualizării, valoarea totală a Devizului General este de 45.270.689,42 lei cu TVA, din care 6.790.603,43 lei de la bugetul local al Municipiului Brad și 38.480.085,99 lei de la bugetul de stat.
În contextul celor de mai sus am inițiat prezentul proiect de hotărâre prin care am propus modificarea  art. 2 alin. 1 și alin. 2 din  Hotărârea Consiliului Local nr. 109/2021 privind aprobarea participării Municipiului Brad la Programul  Termoficare 2019 - 2027 și a graficului de eșalonare anuală a plăților  pentru obiectivul de investiții „CONSTRUIRE CENTRALĂ TERMICĂ ȘI CONDUCTĂ DE RACORD AGENT PRIMAR LA SISTEMUL DE DISTRIBUȚIE ÎN MUNICIPIUL BRAD, JUDEŢUL HUNEDOARA”, astfel cum a fost modificată prin H.C.L. nr. 124/2021 și-l supun plenului Consiliului Local al Municipiului Brad spre dezbatere în forma prezentată. 
 Invoc în susţinerea propunerii mele prevederile H.C.L. nr. 37/2021 privind aprobarea bugetului local al Municipiului Brad pe anul 2021, ale art. 44 alin. 1 din Legea nr. 273/2006 privind finanţele publice locale, cu modificările și completările ulterioare, ale O.U.G. nr. 53/2019 privind aprobarea Programului multianual de finanţare a investiţiilor pentru modernizarea, reabilitarea, retehnologizarea şi extinderea sau înfiinţarea sistemelor de alimentare centralizată cu energie termică a localităţilor şi pentru modificarea şi completarea Legii serviciilor comunitare de utilităţi publice nr. 51/2006, cu modificările și completările ulterioare, ale art. 129  alin. 2 lit. b,  alin. 4 lit. e din O.U.G. nr. 57/2019 privind Codul administrativ, cu modificările şi completările ulterioare precum și ale art. 11 alin. 4 din Legea nr. 554/2004 a contenciosului administrativ, actualizată.

